AEONTS ออกหุ้นกู้ 2 ชุด มูลค่ารวม 2 พันลบ. จองซื้อ 14-16,19,20 ธ.ค.นี้
AEONTS ออกหุ้นกู้ 2 ชุด มูลค่ารวม 2 พันลบ. จองซื้อ 14-16,19,20 ธ.ค.นี้โดยมี ธ.กรุงศรีอยุธยา-ธ.กสิกรไทย เป็นผู้จัดการจัดจำหน่าย
8 ธ.ค. 2559

บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONT ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เพื่อออกและเสนอขายหุ้นกู้ของบริษัท มูลค่ารวมไม่เกิน 2,000 ล้านบาท แบ่งเป็น 2 ชุด
โดยชุดที่ 1 เสนอขายไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 2.73 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ชุดที่ 2 เสนอขายไม่เกิน 1,000 ล้านบาท อายุ 5 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 3.48 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ เป็นการเสนอขายหุ้นกู้ในกรณีทั่วไป โดยมีธนาคารกรุงศรีอยุธยา และ ธนาคารกสิกรไทย เป็นผู้จัดการการจัดจำหน่ายหุ้นกู้  เปิดจองซื้อหุ้นกู้วันที่ 14-16 ธ.ค. 59 และในวันที่ 19-20 ธ.ค.59
อันดับความน่าเชื่อถือของหุ้นกู้  A-(tha) แนวโน้ม “Stable” โดยบริษัท ฟิทช์ เรทติ้งส์ (ประเทศไทย) จำกัด เมื่อวันที่ 25 ต.ค.59
ทั้งนี้บริษัทมีวัตถุประสงค์ในการนำเงินจากการออกและเสนอขายหุ้นกู้ในครั้งนี้ไปใช้เป็นเงินทุนหมุนเวียน 